**Către unităţile de învăţământ preuniversitar cu personalitate juridică din judeţul ILFOV**

*În atenţia doamnei/domnului director*

Ref. ***PROIECTUL DE ÎNCADRARE A UNITĂŢII DE ÎNVĂŢĂMÂNT*** *cu personal didactic de predare titular, debutanţi, angajaţi pe durata viabilităţii postului, pentru anul şcolar* ***2022-2023***

**Succesiunea activităţilor:**

În conformitate cu prevederile Cap. I, pct. (2-4) din *Calendarul mobilităţii personalului didactic de predare din învăţământul preuniversitar pentru anul şcolar 2022-2023,* ***Anexa nr.19*** *la Metodologia-cadru aprobată prin OME nr. 5578/10.11.2021*, numită în continuare *Metodologie*, şi ***art. 4 alin. (1)*** din *Metodologie*, în perioada **10 ianuarie - 18 februarie 2022**, la nivelul unităţilor de învăţământ cu personalitate juridică, pentru anul şcolar 2022-2023, **se desfăşoară următoarele activităţi**:

1. analiza oportunităţii de a face parte dintr-un **consorţiu şcolar**, de a se asocia la un consorţiu şcolar existent sau de a se retrage dintr-un consorţiu şcolar;

2. elaborarea **ofertei școlii** şi stabilirea disciplinelor **opționale** pentru anul școlar 2022-2023;

3. **constituirea tuturor posturilor** didactice/catedrelor la nivelul unităților de învățământ, al consorțiilor școlare, ca urmare a aplicării planurilor-cadru de învăţământ, a aprobării proiectelor planurilor de şcolarizare și a ofertei educaționale; operarea modificărilor de către consiliul de administrație al inspectoratului școlar, în concordanță cu norma didactică de predare-învăţare-evaluare stabilită conform art. 262 alin. (3)-(5) din Legea nr. 1/2011 cu modificările şi completările ulterioare, cu încadrarea în numărul maxim de norme/posturi aprobat la nivelul inspectoratului şcolar;

4. **revizuirea şi actualizarea deciziilor** de numire/transfer/repartizare pe post catedră ale cadrelor didactice titulare/debutante prevăzute la art. 21 alin. (4) şi (6)/angajate pe durata viabilităţii postului/catedrei pe posturi didactice/catedre, conform prevederilor art.19 alin. (4-5) din *Metodologie*;

5. **emiterea de noi decizii** pentru titularii CJRAE ca urmare a reorganizării reţelei de cabinete şcolare/interşcolare de asistenţă psihopedagogică/logopedică;

6. **întocmirea listelor** cuprinzând **cadrele didactice titulare, femei**, care optează pentru menţinerea în activitate ca titular până la împlinirea vârstei de 65 de ani, în baza Deciziei Curţii Constituţionale nr. 387/2018, conform prevederilor art. 284 alin. (11) din Legea nr. 1/2011 cu modificările şi completările ulterioare;

7. **întocmirea listelor** cuprinzând personalul didactic **titular** care îndeplinește condițiile legale de pensionare începând cu data de 1 septembrie 2022;

8. **stabilirea personalului** didactic care îndeplineşte condiţiile prevăzute la art. 29 alin. (4-5) din *Metodologie* şi se menține în activitate ca titular în funcţia didactică, la cerere, în anul şcolar 2022-2023;

9. **constituirea** cu prioritate a normei didactice de predare-învăţare-evaluare pentru personalul didactic **titular**, în baza documentelor de numire/transfer/repartizare pe post/catedră şi încadrarea personalului didactic titular;

10. **înregistrarea** la secretariatul unităţii de învăţământ a cererilor cadrelor didactice titulare prevăzute la art. 27 alin. (1-2) din *Metodologie*, (*cadre didactice detaşate în interesul învăţământului pentru nesoluţionarea restrângerii de activitate*) care solicită **transferul în unitatea în care au fost detaşate**;

11. **înregistrarea** la secretariatul unităţii de învăţământ a cererilor de reducere a normei didactice cu **2 ore/săptămână** pentru vechime 25 ani şi gradul I precum şi pentru activitate de mentorat în vederea asigurării formării iniţiale şi a inserţiei profesionale;

12. **înregistrarea** la secretariatul unităţii de învăţământ a cererilor de **întregire a normei** didactice pentru personalul didactic de predare **titular** în două sau mai multe unităţi de învăţământ ori pe două sau mai multe specializări;

13. **înregistrarea** la secretariatul unităţii de învăţământ a cererilor de **completare a normei** didactice de predare pe perioadă nedeterminată/determinată a personalului didactic de predare **titular** la nivelul unităţii/unităţilor de învăţământ în care este titular, al consorțiului şcolar sau în unităţi de învăţământ din aceeaşi localitate;

14. **înregistrarea** la secretariatul unităţii de învăţământ a cererilor de **completare a normei** didactice de predare pe perioadă determinată pentru cadrele didactice **debutante** prevăzute la art. 21 alin. (4) şi (6) la nivelul unităţii/unităţilor de învăţământ, al consorţiului şcolar sau în unităţi de învăţământ din aceeaşi localitate, cărora li se poate constitui *cel puţin o jumătate de normă didactică de predare* în baza documentelor de numire/transfer/repartizare pe post/catedră;

15. **constituirea** normei didactice de predare, **întregirea** normei didactice de predare pentru cadrele didactice angajate pe durata de viabilitate a postului/catedrei în două sau mai multe unităţi de învăţământ ori pe două sau mai multe specializări;

16. **completarea** normei didactice de predare pe perioadă determinată, *la nivelul unităţilor de învăţământ în care sunt angajate*, pentru cadrele didactice angajate pe durata de viabilitate a postului/catedrei, cărora li se poate constitui *cel puţin o jumătate de normă didactică* de predare în baza documentelor de repartizare pe post/catedră;

17. după încadrarea titularilor, **se încadrează** după aceeaşi procedură, cadrele didactice **debutante** repartizate începând cu data de 1 septembrie 2012, ca urmare a participării la un concurs naţional, pe posturi didactice /catedre vacante publicate pentru angajare pentru perioadă nedeterminată, care nu au dobândit definitivarea în învăţământ şi de la data angajării pe posturi didactice/catedre vacante publicate pentru perioadă nedeterminată până la data de 31 august 2022 *nu acumulează o vechime efectivă la catedră mai mare de 6 ani*, precum şi cadrele didactice **debutante** care nu au dobândit definitivarea în învăţământ repartizate în baza prevederilor art. 253 din Legea nr. 1/2011 cu modificările și completările ulterioare, *sesiunile 2016, 2017 sau 2018*, cărora li se poate asigura cel puţin 1/2 normă didactică de predare conform deciziei de repartizare pe post/catedră;

18. **se încadrează** după aceleaşi proceduri cadrele didactice angajate cu contract individual de muncă pe durata de viabilitate a postului/catedrei, conform deciziilor de repartizare pe posturi didactice/catedre;

19. **stabilirea listei tuturor posturilor** didactice/catedrelor **vacante** şi publicarea acestora în vederea ocupării cu personal didactic, conform prevederilor *Metodologiei*; **corectarea şi avizarea listei** posturilor în comisia judeţeană de mobilitate a I.S.J. ILFOV;

20. **stabilirea listei tuturor posturilor** didactice/catedrelor **rezervate** şi publicarea acestora în vederea ocupării cu personal didactic pe perioada rezervării, conform prevederilor *Metodologiei*; **corectarea şi avizarea listei** posturilor în comisia judeţeană de mobilitate a I.S.J. ILFOV;

21. **introducerea datelor** referitoare la **posturi** didactice şi la **încadrare** personal didactic de predare **în aplicaţia SIIIR**;

22. **Proiectul de încadrare** cu personal didactic de predare, întocmit de director cu respectarea Normelor metodologice aprobate prin OMEN nr. 4165/2018, cu modificările ulterioare, analizat în consiliul profesoral al unităţii de învăţământ şi aprobat de către consiliul de administraţie al unităţii de învăţământ, este **prezentat de directorul unităţii** de învăţământ Comisiei judeţene de mobilitate a I.S.J. ILFOV.

**Precizări generale. Cadrul juridic**

**Etapele** de mobilitate a personalului didactic pentru anul şcolar 2022-2023 se succed în **ordinea** prevăzută în art. 4 alin. (1) din *Metodologie*, la datele şi termenele prevăzute în Calendar.

**Comisia de mobilitate,** constituită **la nivelul unităţii** de învăţământ conform prevederilor art. 25 alin. (6-8) şi art. 31 alin. (8) din *Metodologie*, este propusă de consiliul profesoral, stabilită şi aprobată de către consiliul de administraţie al unităţii de învăţământ.

**Norma didactică** de predare-învăţare, de instruire practică şi de evaluare curentă a preşcolarilor şi a elevilor în clasă, **se constituie**, în baza **documentului de numire/transfer/repartizare** pe post/catedră, conform art. 262 alin. (3)-(5) din Legea nr. 1/2011 cu modificările şi completările ulterioare şi cu respectarea prevederilor art. 2 alin. (3), art. 7 alin. (3), art. 8, art. 9, art. 10, art. 11, art. 12, art. 13, art. 14, art. 15, art. 16, art. 17, art. 18, art. 20 din *Metodologie*.

În activitatea de **constituire a posturilor didactice** şi de **încadrare a unităţii** de învăţământ cu personal didactic de predare pentru anul şcolar 2022-2023, se respectă cu stricteţe prevederile art. 20, art. 21, art. 22, art. 23 alin. (1-2), art. 24, art. 28, art. 29, **art. 30, art. 31**, art. 32, art. 41, art. 63, art. 87 şi art. 94 din *Metodologie*.

Constituirea posturilor didactice/catedrelor şi **încadrarea personalului didactic de predare** pe posturi didactice/catedre în învăţământul preuniversitar se realizează, **asigurându-se cu prioritate continuitatea** activităţii didactice de predare la aceleaşi clase sau grupe de elevi, inclusiv pentru directorii şi directorii adjuncţi, numiţi prin concurs, care-şi desfăşoară obligaţia de predare în unitatea de învăţământ în care sunt titulari conform prevederilor art. 20 alin. (1-5) din *Metodologie*.

**La nivelul unităţilor de învăţământ**, **încadrarea la clase sau grupe** de elevi/preşcolari, a personalului didactic **titular**, se realizează prin decizie a directorului unităţii de învăţământ, în baza documentelor de numire/transfer/repartizare, cu respectarea prevederilor art. 8-18, art. 20 şi a **principiului privind continuitatea activităţii didactice** de predare la aceleaşi clase sau grupe de elevi/preşcolari.

Conform prevederilor art. 30 alin. (1) din *Metodologie*, după întocmirea **proiectului de încadrare**, directorul asigură:

* analizarea proiectului de încadrare în **consiliul profesoral** al unităţii de învăţământ;
* aprobarea proiectului de încadrare în **consiliul de administraţie** al unităţii de învăţământ.

**Repartizarea** cadrelor didactice **la structurile unităţii de învăţământ** cu personalitate juridică, conform prevederilor art. 21 alin. (1-2), se face prin **decizie a directorului unităţii de învăţământ**, în baza documentelor de numire/transfer/repartizare, cu respectarea prevederilor art. 8, art. 9 alin. (1)-(4), alin. (6), alin. (8)-(17), art. 10, art. 12, art. 14-17, art. 20 şi a principiului privind continuitatea activităţii didactice de predare la aceleaşi clase sau grupe de elevi/preşcolari după:

* discutarea şi analizarea **proiectului de încadrare** în **consiliul profesoral** al unităţii de învăţământ;
* în baza hotărârii **consiliului de administraţie al unităţii** de învăţământ.

În situaţia în care un post didactic **rămâne neocupat într-o structură** sau în **unitatea de învăţământ cu personalitate** juridică, **după aplicarea principiului continuităţii activităţii didactice** de predare la aceleaşi clase sau grupe de elevi și este solicitat de **două sau mai multe cadre didactice titulare de aceeaşi specialitate**, pentru **departajare** se aplică criteriile şi punctajele pentru evaluarea personalului didactic, Anexa nr. 2.

Dacă rezultatul **evaluării obiective** nu conduce la departajare, se aplică, în ordine, criteriile socio-umanitare, prevăzute la Nota de la punctul V din Anexa nr.2, în baza documentelor justificative, conform prevederilor art. 21 alin. (3) din *Metodologie*.

După încadrarea **titularilor**, conform art. 21 alin. (1)-(3), **se încadrează după aceeaşi procedură,** conform prevederilor art. 21 alin. (4 - 6), **în ordine:**

**A. cadrele didactice debutante,** repartizate începând cu data de 1 septembrie 2012, ca urmare a participării la un concurs naţional, pe posturi didactice/catedre vacante *publicate pentru angajare pentru perioadă nedeterminată*, *care nu au dobândit definitivarea* în învăţământ şi de la data angajării pe posturi didactice/catedre vacante publicate pentru perioadă nedeterminată până la data de 31 august 2022 nu acumulează o vechime efectivă la catedră mai mare de 6 ani, fără a se lua în considerare perioadele de suspendare a contractului individual de muncă pe durata concediului pentru creşterea şi îngrijirea copilului, conform prevederilor legale în vigoare;

**B. cadrele didactice debutante** *care nu au dobândit definitivarea* în învăţământ repartizate în baza prevederilor **art. 253 din Legea nr. 1/2011** cu modificările și completările ulterioare, *sesiunile 2016, 2017 sau 2018*, cărora li se poate asigura cel puţin jumătate de normă didactică de predare conform deciziei de repartizare pe post/catedră;

**C. cadrele didactice angajate** cu contract individual de muncă pe durata de viabilitate a postului didactic/catedrei.

Procedurile prevăzute la art. 21, alin. (2-4) **pot fi reluate**, la solicitarea cadrelor didactice, după derularea etapelor de *pretransfer*, *detaşare în interesul învăţământului* sau *detaşare la cerere*, în situaţia în care, după aceste etape, se eliberează un post didactic/o catedră dintr-o structură sau din unitatea de învăţământ cu personalitate juridică, conform prevederilor art. 21 alin. (5).

Pentru **cadrele didactice debutante repartizate** începând cu data de 1 septembrie 2012, ca urmare a participării la concursul naţional, pe posturi didactice/catedre vacante publicate pentru angajare pe perioadă nedeterminată care, de la data angajării pe posturi didactice/catedre vacante publicate pentru perioadă nedeterminată, în perioada 1 septembrie 2012-31 august 2022, acumulează o vechime efectivă la catedră de cel mult 6 ani, fără a lua în calcul perioadele de suspendare a contractului individual de muncă şi de rezervare a postului didactic/catedrei în baza prevederilor art. 255 alin. (6) din Legea nr. 1/2011 cu modificările şi completările ulterioare, *consiliile de administraţie ale unităţilor de învăţământ în care au fost repartizate hotărăsc*, după promovarea examenului pentru dobândirea definitivării în învăţământ, sesiunea 2022, **modificarea duratei contractelor individuale de muncă** *din perioadă* ***determinată*** *în perioadă* ***nedeterminată***, în condiţiile în care aceste cadre didactice debutante *şi-au continuat activitatea în aceeaşi/aceleaşi unitate/unităţi* de învăţământ în care au fost repartizate conform prevederilor art. 21 alin. (6-7) din *Metodologie*.

Pentru **cadrele didactice debutante** care au ocupat posturi în baza prevederilor **art. 253** din Legea nr. 1/2011 cu modificările și completările ulterioare, sesiunile 2016, 2017 sau 2018, consiliile de administraţie ale unităţilor de învăţământ în care au fost repartizate hotărăsc, după promovarea examenului pentru dobândirea definitivării în învăţământ, sesiunea 2022, modificarea duratei contractelor individuale de muncă din perioadă **determinată** în perioadă **nedeterminată**, în condiţiile în care aceste cadre didactice debutante şi-au continuat activitatea în aceeaşi/aceleaşi unitate/unităţi de învăţământ în care au fost repartizate, conform prevederilor art. 21 alin. (6).

În baza **contractului individual de muncă pe perioadă nedeterminată**, după **comunicarea rezultatelor finale** ale examenului naţional de **definitivare** în învăţământ, pentru cadrele didactice prevăzute la art. 21, alin. (6) inspectoratele şcolare **emit noi decizii de repartizare** cu statut de cadre didactice **titulare** în sistemul de învăţământ preuniversitar , la cererea scrisă a candidatului, până la data de 31 august 2022, conform prevederilor art. 21 alin. (7).

În situația în care, în perioada 1 septembrie 2012-31 august 2022, cadrele didactice debutante repartizate pe posturi didactice/catedre vacante publicate pentru angajare pe perioadă nedeterminată, prin concurs naţional, începând cu data de 1 septembrie 2012, **acumulează de la data angajării** pe posturi didactice/catedre o vechime efectivă la catedră **mai mare de 6 (şase) ani** şi nu promovează examenul naţional pentru definitivarea în învăţământ, sesiunea 2022, au posibilitatea, cu acordul acestora, de a rămâne încadrate pe perioadă determinată și în anul şcolar 2022-2023, pe posturile didactice/catedrele pe care au fost încadrate, cu excepţia cadrelor didactice debutante care au beneficiat de acest drept în anul şcolar anterior. Până în data de 31 august 2022 se solicită inspectoratului şcolar emiterea deciziilor de repartizare în acest sens.

Cadrele didactice debutante repartizate în baza prevederilor art. 253 din Legea nr. 1/2011 cu modificările și completările ulterioare, începând cu data de 1 septembrie 2016, care nu promovează examenul naţional pentru definitivarea în învăţământ, sesiunea 2022, au posibilitatea, cu acordul acestora, de a rămâne încadrate pe perioadă determinată și în anul şcolar 2022-2023, pe posturile didactice/catedrele pe care au fost încadrate, cu excepţia cadrelor didactice debutante care au beneficiat de acest drept în anul şcolar anterior.

Până la data de 31 august 2022, inspectoratul şcolar emite decizii în acest sens, la cererea unităţilor de învăţământ/candidaţilor.

**Cadrele didactice angajate** cu contract individual de muncă pe **durata de viabilitate a postului/catedrei pierd această calitate**, conform prevederilor art. 28 alin. (6), dacă se află într-una dintre **următoarele situaţii:**

a) nu au obţinut **calificativul** parțial “Foarte bine” în ultimul an şcolar încheiat sau în anul școlar în curs;

b) au fost **sancţionate** disciplinar în ultimul an şcolar încheiat sau în anul școlar în curs;

c) nu li se poate constitui o normă didactică completă de predare, dar li se poate constitui cel puţin o jumătate de normă didactică de predare conform deciziei de repartizare pe post/catedră la nivelul unităţii/unităţilor de învăţământ în care au fost repartizate şi **nu-şi completează norma didactică** de predare până la data începerii cursurilor, conform *Metodologiei*;

d) **nu li se poate constitui un post didactic complet**/o normă didactică de predare completă în concordanţă cu disciplina/disciplinele înscrise în decizia de repartizare şi nu obţin o nouă repartizare în etapa de modificare a repartizării cadrelor didactice angajate cu contract individual de muncă pe durata de viabilitate a postului/catedrei, conform *Metodologiei*;

e) **li se reduce în întregime postul didactic**/catedra la nivelul unităţii/unităţilor de învăţământ în care sunt angajate;

f) obţin **note sub 5 (cinci)** la proba scrisă a concursului naţional, sesiunea 2022, la disciplina/una dintre disciplinele corespunzătoare postului didactic/catedrei pe care sunt angajate, conform deciziilor de repartizare.

Cadrele didactice angajate cu contract individual de muncă pe **durata de viabilitate a postului**/catedrei, care pierd această calitate în condiţiile art. 28 alin. (6), pot fi încadrate pe perioadă determinată, în anul şcolar 2022-2023, în condiţiile *Metodologiei*.

**Cadrelor didactice titulare** aflate în situaţiile prevăzute la **art. 255**, **art**. **268** alin. (1), **art. 279** din Legea nr. 1/2011 cu modificările şi completările ulterioare, cadrelor didactice titulare care beneficiază de **pensie de invaliditate**, precum şi cadrelor didactice titulare **detaşate**, **li se rezervă posturile** didactice/catedrele.

De acelaşi drept beneficiază şi cadrele didactice titulare desemnate de **federaţiile sindicale reprezentative din învăţământ**, ca urmare a participării la procesul de monitorizare şi evaluare a calităţii sistemului de învăţământ, aprobate prin ordin al ministrului educaţiei şi cercetării ştiinţifice, conform prevederilor art. 23 alin. (1-2).

Cadrele didactice titulare detaşate în interesul învăţământului pentru **nesoluţionarea restrângerii de activitate** rămân în **evidenţa** unităţilor de învăţământ **de la care au fost detaşate**, până la soluţionarea restrângerii de activitate a acestora prin transfer la o altă unitate de învăţământ şi se trec în **Proiectul de încadrare** cu „zero”ore pentru anul şcolar 2022-2023.

În situaţia în care, la unitatea de învăţământ **de la care** a fost detaşat în interesul învăţământului pentru nesoluţionarea restrângerii de activitate un cadru didactic titular, **se vacantează un post** didactic/o catedră în specialitatea cadrului didactic aflat în restrângere de activitate nesoluţionată, în concordanţă cu documentul de numire/transfer/repartizare, cadrul didactic respectiv **revine ca titular** pe postul didactic vacantat, **directorul**/directorii unităţii/unităţilor de învăţământ având **obligaţia să comunice în scris** cadrului didactic aflat în restrângere de activitate nesoluţionată decizia de revenire pe postul/catedra deţinut(ă) anterior, conform prevederilor art. 23 alin. (2-4).

**Cererile privind** reducerea normei didactice de predare-învăţare-evaluare formulate de către personalul didactic cu o vechime în învăţământ de **peste 25 de ani** şi cu **gradul didactic I**, în conformitate cu prevederile art. 262 alin. (4) şi (5) din

Legea nr. 1/2011 cu modificările şi completările ulterioare, se depun **la unităţile de învăţământ,** de regulă în **perioada constituirii normei didactice** de predare-învăţare-evaluare pentru personalul didactic titular propriu, conform Calendarului.

Prin excepție în **perioada** 30 august - 5 septembrie 2022, se depun **la unităţile de învăţământ** cererile privind reducerea normei didactice, ale cadrelor didactice încadrate prin *derularea etapelor de mobilitate* a personalului didactic de predare din învăţământul preuniversitar pentru anul şcolar 2022-2023, precum şi cele ale personalului didactic de predare care desfăşoară activitate de **mentorat** pentru asigurarea formării iniţiale şi a inserției profesionale a cadrelor didactice, conform prevederilor art. 8 alin. (15).

După începerea cursurilor, consiliile de administraţie din unităţile de învăţământ pot aproba cereri privind reducerea normei didactice de predare a cadrelor didactice, în condiţiile art. 262 alin. (4) din Legea nr. 1/2011 cu modificările şi completările ulterioare, cu avizul inspectoratului şcolar, conform prevederilor art. 8 alin. (13).

Orele eliberate de titularii cărora li se constituie norma redusă cu 2 ore, **nu se constituie** în catedre pentru ocupare pe perioadă nedeterminată, ele se ocupă **numai pe perioadă determinată**, în etapele ulterioare ale mobilităţii personalului didactic din învăţământul preuniversitar, cu respectarea prevederilor *Metodologiei*.

**Condiţii specifice:**

* **Încadrările** cu personal didactic de predare pentru anul şcolar 2022-2023 se fac pe specialităţi/catedre, în baza actului de numire/transfer/repartizare emis de ISJ ILFOV, prin **decizia directorului**, pe baza **cererii scrise a angajatului**, adresată directorului unităţii (*această decizie emisă de director* ***nu schimbă decizia de titularizare*** *a cadrului didactic respectiv şi nici nu o poate substitui*);
* Se încadrează, **în ordine**: titularii unităţii, titularii în două sau mai multe unităţi, titularii consorţiului pentru completarea normei la nivelul unităţilor care fac parte din consorţiu, titulari ai altor unităţi de învăţământ din localitate pentru completarea normei apoi personalul **netitular** (debutanţi), fără definitivat, repartizat în unitate, pe posturi publicate pe perioadă nedeterminată, conform art. 21 alin. (4 şi 6) sau în baza art. 253 din Legea nr.1/2011 cu modificările şi completările ulterioare, urmat de personalul angajat pe durata de viabilitate a postului;
* Încadrarea **la nivelul structurilor**/unităţilor arondate se face conform prevederilor art. 21 alin. (2, 3);
* În cazul în care nu se pot constitui catedre complete/posturi pentru toţi titularii/debutanţii/angajaţii pe durata viabilităţii postului, se stabileşte persoana care este în situaţia de **reducere de activitate** (*completare a normei sau de restrângere de activitate*)**,** conform prevederilor art. 25-26 din *Metodologie*;
* **Completarea** normei didactice **la nivelul unităţii** de învăţământ al **consorţiului** şcolar sau al **unităţilor din aceeaşi localitate** se face conform prevederilor art. 26 din *Metodologie*.
* **Directorul** unităţii de învăţământ se adresează inspectoratului şcolar pentru **emiterea deciziei** de completare a normei didactice la nivelul unităţii de învăţământ, al consorţiului şcolar sau al unităţilor de învăţământ din aceeaşi localitate;
* Cadrele didactice **titulare** care solicită completarea normei didactice de predare-învăţare-evaluare pe perioadă **nedeterminată** participă la **şedinţa de repartizare** organizată de inspectoratul şcolar pentru soluţionarea completărilor de normă (**09 martie 2022**) pentru ca opţiunea acestora să fie consemnată în procesul-verbal, conform prevederilor art. 26 alin. (8) iar fracţiunile de normă pe care acestea le vor ocupa **se comunică la ISJ ILFOV/Resurse Umane în vederea publicării** în lista posturilor didactice;
* Situaţiile de **completare a normei didactice**, care nu se pot soluţiona la nivelul unităţii, al consorţiului şcolar sau al unităţilor din aceeaşi localitate, se transmit la inspectoratul şcolar spre rezolvare **în şedinţă de repartizare**, conform prevederilor art. 33;
* **Stabilirea titularului aflat în restrângere** de activitate pentru anul şcolar 2022-2023 se face prin **evaluare obiectivă** sau **concurs**, conform prevederilor art. 25 alin. (5-7) din *Metodologie*;
* Conform prevederilor art. 26, alin. (1), cadrele didactice titulare care, în perioada stabilirii şi soluţionării reducerilor de activitate, se încadrează în prevederile art. 255, alin. (1)-(6) din Legea nr. 1/2011 cu modificările şi completările ulterioare, **nu sunt afectate de completarea normei** didactice sau de **restrângere de activitate**, în situaţia în care la aceeaşi catedră sunt **mai multe cadre didactice titulare.**

Aceste cadre didactice **pot participa la etapa de stabilire şi soluţionare a restrângerii de activitate**, numai **la solicitarea sau cu acordul lor**, **exceptând situaţia** încetării activităţii unităţii, prevăzută la art. 19 alin. (2) lit. e), situaţia divizării prin constituirea unei noi unităţi de învăţământ, începând cu data de 1 septembrie 2022.

De prevederile art. 26, alin. (1) **nu beneficiază** personalul e conducere din unităţile de învăţământ şi unităţile conexe, precum şi personalul de conducere şi de îndrumare şi control din inspectoratele şcolare, **numit în funcţie prin delegare de atribuţii sau detaşare** în interesul învăţământului, până la organizarea concursului.

Conform prevederilor art. 26 alin. (4), în situaţia în care într-o unitate de învăţământ, la o anumită specialitate, **reducerea de activitate vizează numai două cadre didactice titulare**, dintre care unul se încadrează în prevederile art. 255 alin. (1)-(6) din Legea nr. 1/2011 cu modificările şi completările ulterioare şi **care nu şi-a dat acordul** în vederea participării la evaluare, **celălalt cadru didactic poate rămâne**, la cerere, detaşat în interesul învăţământului pe catedra rezervată a cadrului didactic care beneficiază prevederile art. 255 alin. (1)-(6) din Legea nr. 1/2011 cu modificările şi completările ulterioare, urmând ca **evaluarea obiectivă să se realizeze la revenirea cadrului didactic** pe postul didactic/catedra rezervat(ă).

* **PROIECTUL DE ÎNCADRARE**, **întocmit de director** cu respectarea *Normelor metodologice privind întocmirea proiectului de încadrare, respectiv a planului de încadrare a personalului didactic de predare din unitățile de învățământ preuniversitar și încadrarea în regim de plata cu ora a personalului didactic de predare din învățământul preuniversitar, aprobate* prin OMEN nr. 4165/2018, *cu modificările ulterioare*, este **analizat** în **consiliul profesoral** şi **aprobat** de **consiliul de administraţie** al unităţii de învăţământ.
* Conducerile unităților de învățământ transmit inspectoratelor școlare **lista posturilor didactice** de predare/catedrelor care fac obiectul etapelor de mobilitate pe baza **procedurilor** și **machetelor** stabilite la nivelul inspectoratului școlar, conform prevederilor art. 30 alin. (1) din *Metodologie*.
* **Încadrarea personalului didactic** de predare **se face în această etapă** la nivelul minim de ore corespunzătoare normării postului; **plata cu ora** se solicită, conform Calendarului, în perioada 23-24 august 2022.
* **PROIECTUL DE ÎNCADRARE** este **prezentat de directorul** unităţii de învăţământ spre **analiză, corectare şi avizare Comisiei judeţene de mobilitate** a personalului didactic din învăţământul preuniversitar **constituite la nivelul inspectoratului şcolar**, conform prevederilor art. 31 alin. (9) din *Metodologie*.

**Calendarul general al perioadei în care se întocmeşte proiectul de încadrare:**

* 10-20 ianuarie 2022, verificarea şi **actualizarea deciziilor** de numire/transfer/repartizare;
* 10-18 ianuarie 2022**,** înfiinţarea/desfiinţarea **consorţiilor şcolare**, aderarea la un consorţiu/retragerea dintr-un consorţiu.

- 10-27 ianuarie 2022, **constituirea posturilor** didactice/catedrelor la nivelul unităţilor de învăţământ/consorţiilor şcolare.

- 25-31 ianuarie 2022, înregistrarea la secretariatul unităţilor a **cererilor titularilor** pentru constituirea normei şi încadrarea în anul școlar 2022-2023.

- 1-9 februarie 2022, depunerea cererilor titularilor pentru **reducerea normei** didactice cu 2 ore pe săptămână.

* 25-31 ianuarie 2022, înregistrarea la secretariatul unităţii a cererilor **debutanţilor** (art. 21 alin.(4-6)) şi ale **angajaţilor** pe durata viabilităţii postului în vederea constituirii normei pentru anul şcolar 2022-2023;

20-21 ianuarie 2022, înregistrarea cererilor de **întregire a normei didactice** a titularilor/angajaţilor pe durata de viabilitate a postului în două sau mai multe unităţi/specialităţi;

10-20 ianuarie 2022, înregistrarea cererilor de **transfer** în unitate pentru personalul didactic titular detaşat în anul şcolar 2021-2022, pentru nesoluţionarea restrângerii de activitate, conform prevederilor **art. 27**;

20-26 ianuarie 2022, soluţionarea **completării de normă** pe perioadă determinată la nivelul unităţii şcolare, al consorţiului şcolar sau în unităţi de învăţământ din aceeaşi localitate şi formularea propunerilor de completare pe perioadă nedeterminată pentru cadrele didactice **titulare**;

20-27 ianuarie 2022, soluţionarea **completării de normă** pe perioadă determinată la nivelul unităţii şcolare, al consorţiului şcolar sau în unităţi de învăţământ din aceeaşi localitate, pentru cadrele didactice **debutante** prevăzute la art. 21 alin. (4) şi (6) din *Metodologie*;

20-28 ianuarie 2022, completarea normei didactice de predare pe perioadă determinată, la nivelul unităţilor de învăţământ în care sunt angajate, pentru cadrele didactice angajate pe **durata de viabilitate a postului**/catedrei, cărora li se poate constitui cel puţin 1/2 normă didactică în baza documentelor de repartizare pe post/catedră;

13-20 ianuarie 2022**, întocmirea listelor** cuprinzând personalul didactic titular care îndeplinește **condițiile legale de pensionare** la 1 septembrie 2022 și comunicarea acestora la inspectoratul școlar.

20-27 ianuarie 2022**, întocmirea listelor** cuprinzând **cadrele didactice titulare, femei**, care optează pentru menţinerea în activitate ca titular *până la împlinirea vârstei de 65 de ani*, în baza Deciziei Curţii Constituţionale nr. 387/2018.

20-27 ianuarie 2022**, soluţionarea cererilor** personalului didactic care solicită **menținerea în activitate ca titular** în funcţia didactică, în anul şcolar 2022-2023.

20 ianuarie–10 februarie 2022, **desemnarea** prin **evaluare obiectivă** / **concurs** la nivelul unităţii de învățământ a personalului didactic de predare care intră în **reducere de activitate** în anul şcolar 2022-2023.

10 ianuarie – 4 februarie 2022, directorul întocmeşte **PROIECTUL DE ÎNCADRARE** a unităţii pentru anul şcolar 2022-2023.

7-10 februarie 2022, **Proiectul de încadrare** şi **lista posturilor** didactice/catedrelor vacante/rezervate se analizează în consiliul profesoral şi se aprobă în consiliul de administraţie al unităţii.

20 ianuarie–10 februarie 2022**,** se verifică în aplicaţia **SIIIR, modulul Resurse umane/Personal** toate **posturile** vacante/rezervate, complete şi incomplete constituite pentru anul şcolar curent 2021-2022 precum şi **încadrarea** personalului didactic titular, a debutanţilor şi a personalului didactic angajat pe durata de viabilitate a postului;

20 ianuarie–10 februarie 2022**,** se introduc în aplicaţia **SIIIR, modulul Resurse umane/Personal** toate **posturile** vacante/rezervate, complete şi incomplete constituite pentru anul şcolar 2022-2023 precum şi **încadrarea** personalului didactic titular, a debutanţilor şi a personalului didactic angajat pe durata de viabilitate a postului, în funcţie de disponibilitatea tehnică a aplicaţiei.

31 ianuarie -16 februarie 2022, **analiza, corectarea şi avizarea Proiectului de încadrare** şi a **Listei posturilor didactice**/catedre vacante/rezervate în **Comisia judeţeană de mobilitate** a I.S.J. ILFOV (***directorul*** prezintă comisiei judeţene de mobilitate documentele şi machetele/aplicaţiile solicitate de inspectoratul şcolar, conform programării).

12 - 18 februarie 2022**, se reface**, dacă este cazul**, Proiectul de încadrare a unităţii** şi **Lista posturilor didactice**/catedrelor vacante/rezervate complete şi incomplete pentru anul şcolar 2022-2023, **în vederea publicării**.

Comunicarea situaţiei finale la ISJ (*dacă sunt modificări*): **18.02.2022.**

**Cerinţe tehnice pentru comunicarea datelor la I.S.J. ILFOV:**

Se **completează** macheta: **Macheta\_Proiect de incadrare\_2022-2023** referitoare la **încadrarea titularilor, a debutanţilor** (art. 21 alin. (4 şi 6)) şi a angajaţilor pe **durata de viabilitate** a postului, pentru anul şcolar 2022-2023.

Se **completează/actualizează în aplicaţia SIIIR / RESURSE UMANE/PESONAL** datele referitoare la posturile didactice din anul şcolar curent 2021-2022 precum şi cele referitoare la încadrarea personalului didactic de predare pentru anul şcolar 2021-2022**;**

Se **completează/actualizează în aplicaţia SIIIR / RESURSE UMANE/PESONAL** datele referitoare la posturile vacante/rezervate 2022-2023 şi cele referitoare la încadrarea personalului didactic de predare pentru anul şcolar 2022-2023**, în funcţie de disponibilitatea aplicaţiei în această perioadă;**

**Se tipăreşte din macheta Macheta\_Proiect de incadrare\_2022-2023** documentul referitor la **situaţia încadrării** propuse pentru anul şcolar **2022-2023**;

Documentul trebuie semnat de director şi înregistrat la I.S.J. ILFOV.

**Macheta Macheta\_Proiect de incadrare\_2022-2023**, completată şi **verificată**, se transmite la I.S.J. ILFOV prin **email la adresa** resurse.umane@isjilfov.ro; **din momentul finalizării acesteia până în ziua precedentă prezentării directorului** la inspectoratul şcolar pentru analiza, corecţia şi avizarea **Proiectului de încadrare**, 31 ianuarie -16 februarie 2022.

* **Directorul unităţii** de învăţământ **prezintă personal la I.S.J. ILFOV - Resurse Umane**, conform programării, **următoarele documente** cuprinse într-un **dosar** (*un dosar care permite fixarea în biblioraft*) precum și următoarele **fişiere/machete/aplicații**:

1. **Proiectul de încadrare** a **titularilor**, **debutanţilor** şi **angajaţilor** pe durata de viabilitate a postului în anul şcolar 2022-2023, în format letric, tipărit din **Macheta\_Proiect de incadrare\_2022-2023**.xlsx –

A. STABILIREA NUMĂRULUI DE ORE PE DISCIPLINE, CONFORM PLANURILOR-CADRU DE ÎNVĂŢĂMÂNT ÎN VIGOARE, ;

B. STABILIREA POSTURILOR DIDACTICE/CATEDRELOR OCUPATE, REZERVATE ŞI VACANTE LA NIVELUL UNITĂŢII DE ÎNVĂŢĂMÂNT PENTRU ANUL ŞCOLAR 2022-2023

2. **Lista posturilor didactice**/catedrelor **vacante şi rezervate, complete şi incomplete** pentru anul şcolar 2022-2023, tipărită Macheta 3 - Situatia posturilor didactice/catedrelor vacante/rezervate rămase neocupate la nivelul unității după constituirea catedrelor;

3. **Situaţia completărilor de normă** 2022-2023, **soluţionate la nivelul unităţii şcolare, al consorţiului şcolar sau în unități de învăţământ din aceeași localitate,** în vederea **emiterii deciziilor** de către I.S.J. ILFOV. Documentul se prezintă în format letric, tipărit din macheta MACHETA 5; (*se cuprind în machetă* ***şi cazurile*** *de completare pe perioadă nedeterminată, cazuri care vor fi soluţionate la nivel judeţean în şedinţă de repartizare, conform Calendarului*);

4. **Situaţia întregirilor de normă didactică prin transfer** pentru **titularii** din două sau mai multe unităţi/specializări, precum și pentru **angajații** pe durata viabilității postului (art. 28 alin.2;

5. **Situaţia propunerilor de transfer,** începând cu **01.09.2022**, pentru titularii altor unități, detaşaţi pentru nesoluţionarea restrângerii de activitate în unitatea de învăţământ, în anul școlar 2021-2022, conform prevederilor art. 27 din *Metodologie;*

6. **Situaţia completărilor de normă nesoluţionate** pentru anul școlar 2022-2023 (completări care vor fi soluţionate la nivel judeţean în şedinţă de repartizare;

7. **Situaţia restrângerilor de activitate** pentru anul şcolar 2022-2023 (*se comunică şi restrângerile de activitate din anii anteriori, nesoluţionate prin transfer*) tipărită din macheta **MACHETA 4**

8. **Raportul \*\*\*Export posturi didactice** din Aplicația SIIIR (Raportul se transmite numai electronic în format \*.xlsx prin email, la adresa resurse.umane@isjilfov.ro).

- *Exemplu denumire fişier: localitate\_unitate\_raport\_posturi.xlsx.*

9. **Raportul \*\*\*Export încadrări didactice** din Aplicația SIIIR (Raportul se transmite numai electronic în format \*.xlsx prin email la adresa resurse.umane@isjilfov.ro).

- *Exemplu denumire fişier: localitate\_unitate\_raport\_incadrare.xlsx*

***Notă****:*

*Cele două rapoarte de mai sus, descărcate din aplicaţia SIIIR vor cuprinde datele complete şi verificate pentru anul şcolar curent, 2021-2022, în condiţiile în care până la data transmiterii raportului încă se mai lucrează la proiectul de rețea și la proiectul planului de școlarizare. După aprobarea la nivel ME a planului de școlarizare propus, se vor putea genera și formațiunile de studiu pentru anul școlar viitor, anul şcolar 2022-2023.*

* Dacă în urma analizei situaţiilor prezentate de către director în **Comisia judeţeană de mobilitate**, documentele trebuie refăcute şi retransmise inspectoratului şcolar, termenul este: **18 februarie 2022, ora 14.00.**
* În cazul în care **se refac documente tipărite** din **machete sau din aplicaţii informatice**, este necesar să fie retransmise şi machetele sau aplicaţiile respective, cu **precizarea clară a modificărilor operate**.

***Inspector școlar general,***

***Prof. Adriana STOICA***

***Inspector școlar general adjunct,***

***Prof. dr. Ion DOGARU***

***Inspectori pentru managementul resurselor umane,***

***Prof. Mariana GRASU***

***Prof. Gheorghe STANCU***